b'\n_START_ARTICLE_\nPirmasis artilerijos pulkas\n_START_PARAGRAPH_\nPirmasis artilerijos pulkas\xc2\xa0\xe2\x80\x93 Lietuvos kariuomen\xc4\x97s dalinys, veik\xc4\x99s 1919\xe2\x80\x931940\xc2\xa0m.\n_START_SECTION_\nIstorija\n_START_PARAGRAPH_\n1919\xc2\xa0m. vasario 26 d. pirmosios artilerijos baterijos pagrindu Auk\xc5\xa1tojoje Panemun\xc4\x97je buvo prad\xc4\x97tas kurti pirmasis artilerijos pulkas. Tuo metu pulko vadovyb\xc4\x97 formavo visos Lietuvos kariuomen\xc4\x97s artilerijos pagrindus. Per 1919\xc2\xa0m. pulke \xc4\xafkurtos pirmosios a\xc5\xa1tuonios baterijos, pulkas suskirstytas \xc4\xaf du artilerijos divizionus, o 1920\xc2\xa0m. kovo m\xc4\x97nes\xc4\xaf suformuotas ir tre\xc4\x8diasis divizionas. 1920\xc2\xa0m. gruod\xc5\xbeio m\xc4\x97nes\xc4\xaf pulkas pervadintas \xc4\xaf Artilerijos brigad\xc4\x85. 1921\xc2\xa0m. rugpj\xc5\xabt\xc4\xaf kariuomen\xc4\x97s artilerijos divizionai pertvarkyti \xc4\xaf keturis artilerijos pulkus. Pirmajame artilerijos pulke liko pirmoji, ketvirtoji ir septintoji artilerijos baterijos. 1926\xc2\xa0m. liepos m\xc4\x97nes\xc4\xaf pulkas buvo i\xc5\xa1formuotas. 1935\xc2\xa0m. rugpj\xc5\xabt\xc4\xaf pulkas atkurtas, nuo spalio m\xc4\x97nesio pulko \xc5\xa1tabas ir antroji artilerijos grup\xc4\x97 dislokuoti Panev\xc4\x97\xc5\xbeyje, pirmoji grup\xc4\x97 Ukmerg\xc4\x97je, tre\xc4\x8dioji\xc2\xa0\xe2\x80\x93 Kupi\xc5\xa1kyje. 1939\xc2\xa0m. antroji artilerijos grup\xc4\x97 perkelta \xc4\xaf Vilni\xc5\xb3. Pulkas buvo ginkluotas 105\xc2\xa0mm kalibro haubicomis ir 75\xc2\xa0mm kalibro patrankomis._NEWLINE_TSRS okupavus Lietuv\xc4\x85 1940\xc2\xa0m. rugpj\xc5\xab\xc4\x8dio 30 d. pulkas i\xc5\xa1formuotas.'